**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O POTRDITVI ELABORATA O OBLIKOVANJU CEN STORITEV GJS S PODROČJA RAVNANJA S KOMUNALNIMI ODPADKI**

*PRAVNA PODLAGA:*

* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18),
* 5. člen Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12 in 109/12)

*PREDLAGATELJ:*

Komunala Nova Gorica d.d.

*PRIPRAVLJALEC:*

Komunala Nova Gorica d.d. in občinska uprava

*OBRAZLOŽITEV:*

Skladno s 5. členom Uredbe o metodologiji za oblikovanje cen storitev obveznih občinskih gospodarskih javnih služb varstva okolja (MEDO), predlaga Komunala Nova Gorica, kot izvajalec gospodarske javne službe zbiranja in odvoza komunalnih odpadkov, nove cene izvajanja storitev gospodarske javne službe za:

- Zbiranje določenih vrst komunalnih odpadkov

- Obdelavo določenih vrst komunalnih odpadkov in

- Odlaganje ostankov predelave ali odstranjevanja komunalnih odpadkov

Komunala Nova Gorica je občini Renče-Vogrsko in ostalim petim občinam predložila Elaborat o oblikovanju cen storitev GJS s področja ravnanja s komunalnimi odpadki na področju občin Brda, Kanal ob Soči, Miren-Kostanjevica, MONG, Šempeter-Vrtojba in Renče-Vogrsko. S predloženim Elaboratom predlaga, da se gospodinjstvom in »pavšalistom« (male pravne osebe) zaračunajo nove cene ravnanja z odpadki za kg zbranih, obdelanih in odloženih odpadkov.

Elaborat je pripravljen na podlagi dvoletnega obračunskega obdobja leta 2017 in za leto 2018 in predvideva enotno ceno za področje vseh šest občin, kjer izvajalec GJS izvaja storitev. Kot preteklo obračunsko obdobje sta določeni leti 2017 in 2018, ker za ti dve leti poračun še ni bil opravljen. Kot prihodnje obračunsko obdobje se bo upoštevalo obdobje od 1.7.2020 do 30.6.2021.

Povečanje količin zbranih odpadkov

V letih 2017 in 2018 se je povečala količina zbranih komunalnih odpadkov glede na leto

2016, predvsem zaradi ugodnih gospodarskih razmer. Ker je izvajalec GJS v preteklih letih

zbral več komunalnih odpadkov, kot je načrtoval, se za predračunsko obdobje 2020 delno

spreminja tudi normativ obračunskih količin. Iz naslova izvajanja GJS zbiranja komunalnih odpadkov je bilo na področju vseh šestih občin zbranih 19.888.308 kg v letu 2017 in 20.272.706 kg v letu 2018. Količina bioloških odpadkov pa se je iz 1.997.510 kg v letu 2017 povečala na 2.187.300 kg v letu 2018. Za predračunsko obdobje leta 2020 načrtujejo 19.100.000 kg zbranih komunalnih odpadkov in 2.600.000 kg zbranih bioloških odpadkov. Tako se spreminja tudi načrtovana količina zbranih komunalnih odpadkov na osebo na mesec kot je prikazano v tabeli:

|  |
| --- |
|  Tabela 1: primerjava normativa za obračun glede na količino zbranih odpadkov |
|  |  |  |
|  | trenuten normativ | predlagan nov normativ od 1.7.2020 |
|  | kg/mesec/osebo | kg/mesec/osebo  |
| zbiranje mešanih komunalnih odpadkov | 19,41 | 20,61 |
| zbiranje bioloških odpadkov | 3,29 | 3,71 |
| obdelava mešanih komunalnih odpadkov | 12,28 | 12,00 |
| odlaganje ostankov MKO | 4,30 | 4,20 |

Spremembe veljavnih cen temeljijo na naslednjih predpostavkah: ceni odlaganja kosovnih

odpadkov, ceni prevzema odpadnega lesa, ceni prevzema kuhinjskih bioloških odpadkov,

obračunu amortizacije, strošku prevozov, prihodkih od prodaje surovin, povečanju stroška

dela, strošku infrastrukture ter povečanju stroška storitev obdelave in odlaganja odpadkov.

Izvajalec GJS je podrobneje opisal vsebino in dvig posameznih struktur stroškov, in sicer:

1. Odlaganje kosovnih odpadkov: povprečna cena odlaganja kosovnih odpadkov v letu

2018 je bila 108,91 EUR/t, trenutna cena pa je med 146 EUR/t in 175 EUR/t. Tej ceni je

potrebno dodati še strošek prevoza do odlagališča. Določeni izvajalci odlaganja kosovnih

odpadkov pa niti niso zainteresirani za prevzem le teh.

2. Prevzem odpadnega lesa: še v letu 2018 in 2019 je izvajalec lahko oddajal odpadni les

po precej nizki ceni. V letu 2020 pa ga oddaja tudi po večkratniku cene iz preteklih let.

Razlog je v milih zimah, ter viških lesa na trgu, kar je posledica žledoloma in napada

lubadarja.

3. Prevzem kuhinjskih bioloških odpadkov: oddaja kuhinjskih bioloških odpadkov se izvaja

po znatno nižji ceni kot oddaja mešanih komunalnih odpadkov, vendar višji kot je bila v

preteklih letih.

4. Obračun amortizacije: za izvajanje GJS mora izvajalec letno zagotavljati zamenjavo

dotrajane opreme v določenem delu. Nenazadnje brez menjave dotrajane opreme rastejo

stroški popravil in rezervnih delov ter nastajajo zamude pri odvažanju odpadkov.

5. Razlika pri prodaji odpadnih surovin: v letu 2019 so že znatno padle cene odkupa

odpadnih surovin (predvsem kartona), ki jih izvajalec zbira v okviru GJS in nato proda. Ti

prihodki znižujejo strošek izvajanja GJS. Že v letu 2019 so se prihodki znižali za cca

15.000 EUR, v letu 2020 pa se ta trend nadaljuje, zato je izvajalec planiral, da bo v letu

2020 dosegel za 38.234 EUR nižje prihodke iz prodaje zbranih odpadnih surovin.

6. Strošek dela: z uveljavitvijo zakona o minimalni plači, je bilo pričakovati tudi dvig stroškov

dela za izvajanje GJS.

7. Strošek obdelave in odlaganja mešanih komunalnih odpadkov: v letu 2018 je bil strošek

obdelave in odlaganja mešanih komunalnih odpadkov 99,12 EUR/t, v letu 2020 pa je

načrtovan strošek pri trenutnem izvajalcu po ceni 146 EUR/t. Nekoliko sicer pada količina

zbranih mešanih komunalnih odpadkov, zaradi večjega ločevanja odpadkov, vendar je

porast stroška še vedno zelo visoka.

Tabela 2: Trenutno veljavna cena (na osebo/mesec)

|  |  |  |  |
| --- | --- | --- | --- |
| element na računu | normativ kg | cena €/kg | znesek € |
| zbiranje KO  | - cena infrastrukture | 19,41 | 0,0227 | 0,44 |
|   | - cena storitve | 19,41 | 0,1477 | 2,87 |
| zbiranje BIO odpadkov  | - cena infrastrukture | 3,29 | 0,0221 | 0,07 |
|   | - cena storitve | 3,29 | 0,1460 | 0,48 |
| obdelava MKO  | - cena infrastrukture | 12,28 | 0,0402 | 0,49 |
|   | - cena storitve | 12,28 | 0,0322 | 0,40 |
| odlaganje KO  | - cena infrastrukture | 4,30 | 0,0333 | 0,14 |
|   | - cena storitve | 4,30 | 0,0351 | 0,15 |
| skupaj na osebo na mesec |   |   | 5,04 |
| DDV | 9,50% |   | 0,48 |
| skupaj na osebo na mesec z DDV |   |   | 5,52 |

Tabela 3: Predlagana nova cena skladno z predloženim elaboratom za obdobje od 1.7.2020 (na osebo/mesec)

|  |  |  |  |
| --- | --- | --- | --- |
| element na računu | normativ kg | cena €/kg | znesek € |
| zbiranje KO  | - cena infrastrukture | 20,61 | 0,0006 | 0,01 |
|   | - cena storitve | 20,61 | 0,1950 | 4,02 |
| zbiranje BIO odpadkov  | - cena infrastrukture | 3,71 | 0,0243 | 0,09 |
|   | - cena storitve | 3,71 | 0,2612 | 0,97 |
| obdelava MKO  | - cena infrastrukture | 12,00 | 0,0133 | 0,16 |
|   | - cena storitve | 12,00 | 0,0701 | 0,84 |
| odlaganje KO  | - cena infrastrukture | 4,20 | 0,0026 | 0,01 |
|   | - cena storitve | 4,20 | 0,0221 | 0,09 |
| skupaj na osebo na mesec |   |   | 6,19 |
| DDV | 9,50% |   | 0,59 |
| skupaj na osebo na mesec z DDV |   |   | 6,78 |

*RAZLOGI ZA SPREJETJE:*

5. člen uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12 in 109/12) določa, da ceno storitve posamezne javne službe za območje občine predlaga izvajalec z ELABORATOM o oblikovanju cen storitev javne službe in jo predloži pristojnemu občinskemu organu v potrditev. Izvajalec gospodarskih javnih služb ravnanja s komunalnimi odpadki Komunala d.d. Nova Gorica je občinam, na območju katerih izvaja javne službe po enotnih cenah skladno s 5. členom uredbe, predlagal nove cene izvajanja storitev javnih služb ravnanja z odpadki s predpisanim elaboratom.

*OCENA STANJA:*

Predlog spremembe cene pomeni zvišanje cene za 22,8% oz. za 1,15 EUR brez DDV (1,26 EUR z DDV) na uporabnika na mesec glede na trenutno veljavno ceno.

*CILJI IN NAČELA:*

Pri oblikovanju cen javnih služb se upoštevajo standardi in ukrepi za opravljanje posamezne javne službe, kakor jih opredeljujejo državni in občinski predpisi.

*FINANČNE IN DRUGE POSLEDICE:*

V skladu z elaboratom.

Pripravila:

Ana Vuk

Direktorica Občinske uprave

in Komunala Nova Gorica d.d.

*Predlog akta:*

Na podlagi 18. člena Statuta Občine Renče - Vogrsko (Uradni list RS, št. 22/12 – uradno prečiščeno besedilo, 88/15 in 14/18), prvega odstavka 5. člena Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12 in 109/12) je Občinski svet Občine Renče-Vogrsko na \_\_\_\_\_\_\_\_ seji dne \_\_\_\_\_\_\_\_\_sprejel naslednji

**SKLEP**

1.

Občinski svet Občine Renče – Vogrsko potrjuje z Elaboratom o oblikovanju cene gospodarskih javnih služb ravnanja z odpadki predlagane cene, ki jih je predlagal izvajalec javnih služb Komunala Nova Gorica d. d. z dne 14. 5. 2020.

Cene storitev (brez DDV) znašajo:

1. Zbiranje določenih vrst komunalnih odpadkov:

• Cena javne infrastrukture za zbiranje mešanih komunalnih odpadkov znaša 0,0006

EUR/kg.

• Cena storitve zbiranja mešanih komunalnih odpadkov znaša 0,1950 EUR/kg.

• Cena javne infrastrukture za zbiranje bioloških odpadkov znaša 0,0243 EUR/kg.

• Cena storitve zbiranje bioloških odpadkov znaša 0,2612 EUR/kg.

2. Obdelava določenih vrst komunalnih odpadkov:

• Cena javne infrastrukture za obdelavo mešanih komunalnih odpadkov znaša 0,0133

EUR/kg.

• Cena storitve obdelave mešanih komunalnih odpadkov znaša 0,0701 EUR/kg.

3. Odlaganje ostankov predelave ali odstranjevanja komunalnih odpadkov:

• Cena javne infrastrukture za odlaganje mešanih komunalnih odpadkov znaša 0,0026

EUR/kg.

• Cena storitve odlaganja mešanih komunalnih odpadkov znaša 0,0221 EUR/kg.

2.

Ta sklep začne veljati takoj po objavi v Uradnih objavah v občinskem glasilu, uporabljati pa se začne s 1. 7. 2020.

Številka:

Bukovica:

 Tarik Žigon

 župan